Ir-Regolament tal-Kummissjoni (KE) Nru 727/98
tal-31 ta' Marzu 1998
li jissospendi ċerti konċessonijiet ipprovduti fir-Regolamenti (KE) Nru 1898/97 u (KE) Nru 1899/97 li jistabbilixxi r-regoli sabiex jiġu applikati fis-settur tal-laħam tal-majjal u fis-setturi tal-laħam tat-tjur u tal-bajd rispettivament għall-arranġamenti koperti bir-Regolament tal-Kunsill (KE) Nru 3066/95
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3066/95 tat-22 ta' Diċembru 1995 li jistabbilixxi ċerti konċessjonijiet fil-għamla ta' kwoti Komunitarji tat-tariffa, bħala miżura awtonoma u transitorja, għal ċerti konċessjonijiet agrikoli pprovvduti fil-Ftehimijiet Ewropej sabiex jitqies il-Ftehin dwar il-Biedja konkluż matul in-Negozjati Multilaterali dwar il-Kummerċ tar-Round ta' l-Urugwaj [1], kif l-aħħar emendat bir-Regolament (KE) Nru 1595/97 [2], u b'mod partikolari l-Artikolu 8 tiegħu,
Billi r-Regolament tal-Kunsill (KE) Nru 703/98 [3], li jissospendi ċerti konċessonijiet iddikjarati fir-Regolament (KE) Nru 3066/95 jissospendi ċerti konċessjonijiet li jirrigwardaw ċerti prodotti mill-laħam tal-majjal u ċerti prodotti mil-laħam tat-tjur; billi għandhom isiru disposizzjonijiet kif jixraq għal derogi mir-regoli ddettaljati ta' l-applikazjoni stabbiliti fir-Regolament tal-Kummissjoni (KE) Nru 1898/97 [4], kif emendat bir-Regolamenti (KE) Nru 618/98 [5], u (KE) Nru 1899/97 [6];
Billi l-miżuri previsti f'dan ir-Regolament huma skond l-opinjoni tal-kumitati rilevanti tal-ġestjoni,
ADOTTAT DAN IR-REGOLAMENT:
Artikolu 1
Id-depożitu ta' l-applikazzjonijiet għal-liċenzji b'dazju doganali mnaqqas skond ir-Regolament (KE) Nru 1898/97 u għall-gruppi 19, 20, 21, 22, 23 u 24 skond ir-Regolament (KE) Nru 1899/97 għall-prodotti mir-Repubblika Ċeka għandhom jiġu sospiżi mill-1 ta' April 1998.
Artikolu 2
Dan ir-Regolament għandu jidħol fis-seħħ fl-1 ta' April 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fil-31 ta' Marzu 1998.